Z A P I S N I K
5. sjednice Vijeća Mjesnog odbora Borongaj - Lugovi održane 27. listopada 2025. 
Zagreb, Vukomerec 41 s početkom u 19,00 sati

Nazočni članovi Vijeća:
Katarina Horvat Zrilić, Bruno Rižmarić, Slavica Zrnić, Ivica Milković i Ana Pekarik.

Odsutni članovi Vijeća: -

Predsjedava Gospođa Katarina Horvat Zrilić, predsjednica Vijeća.

Zapisnik vodi: Ana Pekarik

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Predsjednica Vijeća daje zapisnik 4. sjednice na verifikaciju.
Vijeće prihvaća tekst Zapisnika 4. sjednice Vijeća, bez izmjena.

Na prijedlog predsjednice Vijeće jednoglasno utvrđuje


DNEVNI  RED

	1. 
	Plan malih komunalnih akcija Mjesnog odbora Borongaj Lugovi za 2026. godinu – donošenje zaključka.

	2. 
	Prijedlog zaključka o osiguravanju sredstava za realizaciju Plana potreba za 2026

	3. 
	Prijedlog zaključka o redovnom korištenju prostora - Matica umirovljenika

	4. 
	Zaključci o aktualnoj komunalnoj i prometnoj problematici – donošenje zaključaka

	5. 
	Pitanja, prijedlozi i obavijesti




Ad1. Plan malih komunalnih akcija Mjesnog odbora Borongaj Lugovi za 2026. godinu – donošenje zaključka.

Vijeće Mjesnog odbora Borongaj-Lugovi zaprimilo je dopis kojim treba donijeti Plan malih komunalnih akcija Mjesnog odbora Borongaj Lugovi za 2026. godinu.
Planom su u skladu s planiranim sredstvima i izvorima financiranja utvrđeni poslovi i iznos sredstava za obavljanje komunalnih djelatnosti redovitog održavanja nerazvrstanih cesta, u dijelu koji se odnosi na asfalterski program na području Mjesnog odbora.
Predsjednica napominje da ukupno planirana sredstva iznose 21.000,00 eura, a izvršitelj radova je Zagrebački holding d.o.o. Podružnica Zagrebačke ceste.
Mjesni odbor će posebnim zaključkom utvrditi koje će se nerazvrstane ceste uvrstiti u program te će u suradnji s nadležnim gradskim upravnim tijelom i Izvršiteljem pratiti provedbu Plana.

U raspravi sudjeluju: Katarina Horvat Zrilić, Bruno Rižmarić, Slavica Zrnić, Ivica Milković i Ana Pekarik, 

Vijeće jednoglasno donosi


Zaključak o Planu  malih komunalnih akcija Mjesnog odbora Borongaj Lugovi za 2026. godinu – donošenje zaključka.

(Zaključak se prilaže ovom zapisniku i njegov je sastavni dio.)

Ad2. Prijedlog zaključka o osiguravanju sredstava za realizaciju Plana potreba za 2026

Predsjednica Vijeća Mjesnog odbora obavještava nazočne članove da je mjesnom odboru odobreno 3.000,00 eura za provedbu Plana potreba, kojim se predviđaju aktivnosti, programi i projekti usmjereni na unapređenje kvalitete života građana. Predsjednica predlaže da Vijeće donese zaključak kojim se daje pozitivno mišljenje na prijedlog u obliku dostavljenom vijećnicima u radnim materijalima za 5. sjednicu. 
Otvara raspravu:

U raspravi sudjeluju: Katarina Horvat Zrilić, Bruno  Rižmarić, Slavica Zrnić, Ivica Milković i Ana Pekarik, 

Vijeće jednoglasno donosi

Zaključak  o osiguravanju sredstava za realizaciju Plana potreba za 2026

(Zaključak se prilaže ovom zapisniku i njegov je sastavni dio.)

Ad3. Prijedlog zaključka o redovnom korištenju prostora - Matica umirovljenika

Predsjednica Vijeća napominje da je pristigao jedan zahtjev za produljenje redovnog korištenja prostora od Matice umirovljenika.
Otvara raspravu:

U raspravi sudjeluju: Katarina Horvat Zrilić, Bruno  Rižmarić, Slavica Zrnić, Ivica Milković i Ana Pekarik, 

Vijeće jednoglasno donosi

Zaključak o redovnom korištenju prostora - Matica umirovljenika

(Zaključak se prilaže ovom zapisniku i njegov je sastavni dio.)

Ad4. Zaključci o aktualnoj komunalnoj i prometnoj problematici – donošenje zaključaka

Predsjednica Vijeća napominje su zaprimljeni zahtjevi građana za uklanjanje montažnog objekta na sportskom igralištu kod boćališta u Savudrijskoj ulici radi osiguranja sigurnosti i uređenja javne površine.
Također napominje problem rješavanja oborinskih voda u Ulici Vukomerec.
Otvara raspravu:

U raspravi sudjeluju: Katarina Horvat Zrilić, Bruno  Rižmarić, Slavica Zrnić, Ivica Milković i Ana Pekarik, 

Vijeće jednoglasno donosi


Zaključke o aktualnoj komunalnoj i prometnoj problematici – donošenje zaključaka

(Zaključci se prilažu ovom zapisniku i njegov su sastavni dio.)

Ad5. Pitanja, prijedlozi i obavijesti

Vijeće Mjesnog odbora ponovno je raspravljalo o problemu javne rasvjete u Čavićevoj ulici, koji je već bio predmet zaključka na 2. sjednici, kada je podržana zamjena osam rasvjetnih tijela.
Članovi Vijeća istaknuli su da se situacija nije poboljšala te da je postojeća rasvjeta u potpunosti zaklonjena krošnjama drveća, zbog čega ulica ostaje neosvijetljena. U večernjim satima svjetlost je minimalna, pa je kretanje pješaka otežano i nesigurno.
Građani su se više puta obratili Mjesnom odboru s pritužbama, navodeći da se u ulici ne osjećaju sigurno pri hodanju noću, budući da je rasvjeta neučinkovita.
Vijeće smatra da je nužno žurno poduzeti mjere za rekonstrukciju javne rasvjete, što može uključivati zamjenu i snižavanje postojećih rasvjetnih tijela te obrezivanje okolnog zelenila kako bi se osiguralo pravilno osvjetljenje prometnice i povećala sigurnost svih sudionika u prometu.
Također se je raspravljalo o potrebi boljeg informiranja o tijeku rješavanja tema koje se odnose na područje naselja.
[bookmark: _GoBack]Članovi Vijeća istaknuli su važnost pravovremene komunikacije te traže od Gradskog ureda za mjesnu samoupravu, promet, civilnu zaštitu i sigurnost da obavijesti Mjesni odbor o svakom uvrštavanju problematike Borongaj-Lugova u dnevni red rada Vijeća Gradske četvrti Peščenica-Žitnjak


Sjednica je završila u 20:00 sati.

KLASA: 024-08/25-003/1816
URBROJ: 251-13-11-5/006-25-2
Zagreb, 27. listopada 2025.

Zapisnik uredila:
Ana Pekarik
Predsjednica
Vijeća Mjesnog odbora Borongaj - Lugovi

Katarina Horvat Zrilić


Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Borongaj - Lugovi, na 5. sjednici, 27. listopada 2025., donijelo je
Plan malih komunalnih akcija
Mjesnog odbora Borongaj - Lugovi za 2026. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Borongaj - Lugovi, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 21.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2026., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2026.

KLASA: 024-08/25-003/1816
URBROJ: 251-13-11-5/006-25-3
Zagreb, 27. listopada 2025.

Predsjednica  Vijeća Mjesnog odbora
Borongaj Lugovi
								
        Katarina Horvat Zrilić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj - Lugovi na 6. sjednici, 27. listopada 2025, donijelo je


Z A K L J U Č A K
o osiguravanju sredstava za realizaciju Plana potreba za aktivnostima, programima i projektima unapređenja kvalitete života građana Mjesnog odbora Borongaj Lugovi za 2026. godinu

1. Vijeće Mjesnog odbora Borongaj Lugovi predlaže da se u narednom proračunskom razdoblju za 2026. osiguraju sredstva za realizaciju Plana potreba za aktivnostima, programima i projektima unapređenja kvalitete života građana Mjesnog odbora Borongaj Lugovi u 2026.  u iznosu od 3.000,00 eura.
	  
	

	2.
	Ovaj zaključak biti će dostavljen Vijeću Gradske četvrti Peščenica-Žitnjak na daljnje postupanje.







KLASA: 024-08/25-003/1816
URBROJ: 251-13-11-5/006-25-4
Zagreb, 27. listopada 2025.


Predsjednica Vijeća
Mjesnog odbora Borongaj-Lugovi

Katarina Horvat Zrilić




Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 38. Pravila Mjesnog odbora Borongaj Lugovi, Vijeće Mjesnog odbora Borongaj Lugovi na 5. sjednici, 27. listopada 2025., donijelo je


Z A K L J U Č A K
o  povremenom korištenju prostora MS Borongaj Lugovi
za potrebe sastanaka i druženja


1. Udruzi umirovljenika Borongaj Lugovi odobrava se povremeno korištenje prostora, dvorane, u objektu Mjesnog odbora Borongaj Lugovi, Vukomerec 41, u  terminu: svaka srijeda u mjesecu u vremenu od 16:00 do 18:00 sati i svaki treći petak u mjesecu od 17:00 do 22:00 sata  i teče od 27. studenoga 2025. do 31. prosinca 2025.

2. Prostor iz točke 1. ovog zaključka, Udruga umirovljenika Borongaj Lugovi koristiti će bez naknade.

3. Korisnik se obvezuje da će postupati s pažnjom dobrog gospodara u korištenju prostora, što uključuje čišćenje i pospremanje prostora nakon korištenja. 

4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, Područni odsjek Centar II (Maksimir, Peščenica – Žitnjak i Trnje) izdat će odobrenje o korištenju, a u skladu s ovim zaključkom.



KLASA: 024-08/25-003/1816
URBROJ: 251-13-11-5/006-25-5
U Zagrebu, 27. listopada 2025.


Predsjednica Vijeća
Mjesnog odbora Borongaj Lugovi

Katarina Horvat Zrilić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj Lugovi na 5. sjednici, 27. listopada 2025, donijelo je


Z a k l j u č a k
o uklanjanju montažnog objekta na sportskom igralištu kod boćališta u Savudrijskoj ulici

1. Vijeće Mjesnog odbora Borongaj Lugovi na zahtjev građana predlaže Vijeću Gradske četvrti Peščenica-Žitnjak da od nadležnih institucija zatraži stručni očevid i u okviru svoje nadležnosti pokrene postupak: 

· uklanjanja montažnog objekta  – nadstrešnice na sportskom igralištu kod boćališta u Savudrijskoj ulici.

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


KLASA: 024-08/25-003/1816
URBROJ: 251-13-11-5/006-25-6
Zagreb, 27. listopada 2025.


Predsjednica Vijeća
Mjesnog odbora Borongaj - Lugovi

Katarina Horvat Zrilić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj Lugovi na 5. sjednici, 27. listopada 2025, donijelo je


Z a k l j u č a k
o rješavanju problema oborinskih voda u Ulici Vukomerec kod k.br. 40 

1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnih institucija zatraži stručni očevid i u okviru svoje nadležnosti pokrenu postupak: 

· hitnog rješavanja problema oborinskih voda u Ulici Vukomerec kod k.br. 40 (nasuprot prodavaonice Konzum) 
· na navedenoj lokaciji nakon svake obilnije kiše dolazi do zadržavanja veće količine vode na kolniku što uzrokuje otežano prometovanje vozila te onemogućava siguran prolazak pješaka. 

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

KLASA: 024-08/25-003/1816
URBROJ: 251-13-11-5/006-25-7
Zagreb, 27. listopada 2025.


Predsjednica Vijeća
Mjesnog odbora Borongaj - Lugovi

Katarina Horvat Zrilić



